નવી દિલ્હીમાં બે દિવસીય ગ્રાહક સંરક્ષણ સંમેલન શરૂ થવાનું છે. 26 અને 27 ઓક્ટોબરમાં શરૂ થનારા આ કાર્યક્રમનું વડાપ્રધાન નરેન્દ્ર મોદી ઉદ્ધાટન કરશે. જો કે આ કાર્યક્રમ માટે પાકિસ્તાન અને નોર્થ કોરિયાને આમંત્રણ નથી આપવામાં આવ્યું. આ અંગે કેન્દ્રીય મંત્રી રામવિલાસ પાસવાને જાણકારી આપી હતી. તેમણે કહ્યું કે પાકિસ્તાન અને નોર્થ કોરિયાને છોડીને અન્ય તમામ 23 એશિયાઇ દેશોને અમે આમંત્રણ આપ્યું છે. ઉલ્લેખનીય છે કે યુએનસીટીએડીના સંયુક્ત પ્રયાસોથી આ કાર્યક્રમનું આયોજન કરવામાં આવ્યું છે. જેમાં ચીન, જાપાન, દક્ષિણ કોરિયા, અફધાનિસ્તાન, થાઇલેન્ડ, મ્યાંમાર સમેત 23 એશિયાઇ દેશો સામેલ થશે.